ประกาศธนาคารแห่งประเทศไทย เรื่อง การกำหนดให้บริษัทเงินทุนปฏิบัติในการกู้ยืมเงินหรือรับเงินจากประชาชน และการกำหนดอัตราดอกเบี้ยหรือส่วนลดที่บริษัทเงินทุนอาจจ่ายหรืออาจเรียกได้
(ฉบับที่ 2)

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
การกำหนดให้บริษัทเงินทุนปฏิบัติในการกู้ยืมเงินหรือรับเงิน
จากประชาชน
และการกำหนดอัตราดอกเบี้ยหรือส่วนลด
ที่บริษัทเงินทุนอาจจ่ายหรืออาจเรียกได้
(ฉบับที่
๒)
พ.ศ.
๒๕๓๕
-------------------------

                        อาศัยอำนาจตามความในมาตรา
๒๗ และมาตรา ๓๐ (๑) และ (๒) แห่ง
พระราชบัญญัติการประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ พ.ศ. 
๒๕๒๒ ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการ
กระทรวงการคลังดังต่อไปนี้

                        ข้อ
๑ ให้ยกเลิกความในข้อ ๒. และข้อ ๓. แห่งประกาศธนาคารแห่งประเทศ
ไทย เรื่อง
การกำหนดให้บริษัทเงินทุนปฏิบัติในการกู้ยืมเงินหรือรับเงินจากประชาชน และการ
กำหนดอัตราดอกเบี้ยหรือส่วนลดที่บริษัทเงินทุนอาจจ่ายหรืออาจเรียกได้
ลงวันที่ ๒๘ พฤษภาคม
๒๕๓๕ และให้ใช้ความต่อไปนี้แทน
                        "ข้อ
๒ ในการกู้ยืมเงินหรือรับเงินจากประชาชน บริษัทเงินทุนต้องออกเอกสาร
การกู้ยืมเงินหรือออกตั๋วสัญญาใช้เงินให้แก่ผู้ให้กู้โดยไม่จ่ายส่วนลด
หรือออกบัตรเงินฝาก
                        ข้อ
๓ ให้บริษัทเงินทุนจ่ายดอกเบี้ยเงินกู้ยืมหรือรับจากประชาชน และดอกเบี้ย
หรือส่วนลดบัตรเงินฝากได้ไม่เกินอัตราที่บริษัทเงินทุนประกาศกำหนด
                        ในกรณีที่วันครบกำหนดชำระเงินตามเอกสารการกู้ยืมเงินหรือตั๋วสัญญาใช้เงิน
หรือบัตรเงินฝากตรงกับวันหยุดทำการของบริษัทเงินทุน
ให้ถือเอาวันทำการวันแรกต่อจากวันหยุด
ทำการนั้นเป็นวันครบกำหนดชำระเงิน ตามเอกสารการกู้ยืมเงิน
หรือตั๋วสัญญาใช้เงิน หรือบัตรเงิน
ฝากแล้วแต่กรณี ทั้งนี้
ให้บริษัทเงินทุนคิดดอกเบี้ยให้แก่ผู้ให้กู้ยืมหรือผู้ทรงตั๋วสัญญาใช้เงินหรือผู้
ฝากเงินสำหรับวันหยุดทำการนั้นด้วย ตามอัตราดอกเบี้ยที่ระบุไว้ในเอกสารการกู้ยืมเงินหรือตั๋ว
สัญญาใช้เงินหรือบัตรเงินฝากแล้วแต่กรณี
กรณีที่เป็นบัตรเงินฝากที่ไม่ระบุอัตราดอกเบี้ยให้บริษัท
เงินทุนคิดดอกเบี้ยให้แก่ผู้ฝากเงินสำหรับวันหยุดทำการนั้นไม่ต่ำกว่าอัตราดอกเบี้ยให้กู้ยืมเมื่อทวง
ถามตามที่บริษัทเงินทุนนั้นประกาศกำหนด"

                        ข้อ
๒ ให้ยกเลิกความในข้อ ๖. แห่งประกาศธนาคารแห่งประเทศไทย เรื่อง การ
กำหนดให้บริษัทเงินทุนปฏิบัติในการกู้ยืมเงินหรือรับเงินจากประชาชน
และการกำหนดอัตราดอก
เบี้ยหรือส่วนลดที่บริษัทเงินทุนอาจจ่ายหรืออาจเรียกได้
ลงวันที่ ๒๘ พฤษภาคม ๒๕๓๕ และให้ใช้
ความต่อไปนี้แทน
                        "ข้อ
๖ ให้บริษัทเงินทุนประกาศกำหนดอัตราดอกเบี้ยสำหรับเงินกู้ยืมหรือรับจาก
ประชาชน
และดอกเบี้ยหรือส่วนลดสำหรับบัตรเงินฝากตามจำนวนเงินระยะเวลาการกู้ยืมหรือ
รับเงินหรือรับฝากเงิน และเงื่อนไข
รวมทั้งประกาศกำหนดอัตราดอกเบี้ยและส่วนลดสูงสุดที่บริษัท
เงินทุนจะเรียกจากลูกค้าและอัตราดอกเบี้ยที่เรียกจากลูกค้าชั้นดี
ตลอดจนประกาศสูตรหรือวิธี
คำนวณราคาบัตรเงินฝากที่บริษัทเงินทุนจะซื้อหรือขาย ทั้งนี้
ให้บริษัทเงินทุนส่งประกาศดังกล่าว
ให้ธนาคารแห่งประเทศไทยภายในเจ็ดวันนับแต่วันที่บริษัทเงินทุนออกประกาศพร้อมทั้งให้ติด
ประกาศดังกล่าวในที่เปิดเผย ณ สำนักงานของตนทุกแห่ง"

                        ข้อ
๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

                                                            ประกาศ
ณ วันที่ ๒๐ พฤศจิกายน ๒๕๓๕

วิจิตร  สุพินิจ

ผู้ว่าการ

ธนาคารแห่งประเทศไทย

[รก.๒๕๓๕/๑๔๙/๑๓๒๕๗/๒๔ พฤศจิกายน ๒๕๓๕]

                                                                                    จารุวรรณ/แก้ไข
                                                                                    ๑๒
กันยายน ๒๕๔๕
                                                                                    A+B
(C)